Петя Дубарова
Утро

chitanka.info

Изсипва утрото брилянти

и блесва пурпурночервено,

звънят потоци-музиканти

и пее борчето зелено.

Събуждат се от сън цветята,

обличат пурпурна одежда,

коронка слагат на главата.

В росата Слънчо се оглежда.

Елмази-капчици се ронят,

блещукат чудно сред тревата.

Безброй гласчета вред ромонят

и ден изгрява над земята.

18.04.1974 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.